Apskaitininkas

Apskaitininkas – žemesniosios grandies finansų ir buhalterijos darbuotojas, kuris skaičiuoja, klasifikuoja ir tikrina organizacijos ar įstaigos vykdomas ūkines operacijas.

Apskaitininkų atliekamų darbų apimtis ir būtina kvalifikacija priklauso nuo įmonės dydžio.
 Didelių įmonių apskaitininkai atlieka tam tikro baro buhalterinę apskaitą, tad jų darbas yra specializuotas. Tai gali būti pirkimų - pardavimų, žaliavų ir atsargų, ilgalaikio turto, nuosavybės, gamybos išlaidų, pelno (nuostolio), griežtos atskaitomybės, darbo užmokesčio apskaita ir kt.
 Mažesnių įmonių apskaitininkai atlieka beveik visus finansų ir buhalterijos padalinio darbus. Savo žiniomis jie turi prilygti buhalterio (finansininko) kvalifikacijai. Apskaitininkai fiksuoja įmonės turtą ir skolas, veda pajamų ir išlaidų žiniaraščius, pildo kitus buhalterinius registrus, rengia ataskaitas vadovybei ir vartotojams. Tokiose firmose apskaitininkai turi mokėti įforminti bankų dokumentus, jiems tenka dirbti su įvairia skaičiavimo technika, todėl privalo turėti darbo su ja įgūdžių.

Nuorodos 
 Apskaitininkas 

Verslo ir finansų profesijos

en:Accountant